Wok long kolta rod long Pentecost bae i ko hed
Kavman blong Vanuatu mo China i lonjem bigfala rod infrastructure projek long Pentecost long wik.
Prime Minister, Bob Loughman, i talem se resen from wanem oli mekem rod ia hemi folem economic potential blong aelan ia.
Hemi talem se Pentecost hemi bigfala supplier blong kava i ko long Vila mo Santo.
“Wetem niu rod ia yumi expektem blong i gat moa pipol i planem kava from bae akses blong transpot i gud,” Prime Minister Loughman i talem.
Prime Minister Bob Loughman mo Ambassador blong China Zhou Hai Chen i putum pen long pepa long foret blong ova 1000 pipol long south Pentecost tete.
Prime Minister Loughman i talem se stretch blong rod we China i fandem hemi kasem 55 kilomita mo bae oli wokem long ol difren steij.
“Steij wan i stat long eria blong Beyomo kasem Melsisi,” hemi talem.
“Nara steij i kazemi Batnapni mo nekis wan bae i kasem Not Pentecost.
“Total mani hemi VT 8 billion.”
Hed blong kavman i talem se projek ia hemi blong ful kaontri mo i no Pentecost nomo.
Wetem saening bae pipol i stat lukim ol machineri tul i kasem aelan blong Pentecost long ol wik i kam.
tpi_Latn tpi_Latn eng_Latn fij_Latn tpi_Latn tpi_Latn tpi_Latn tpi_Latn tpi_Latn eng_Latn smo_Latn tpi_Latn